sukhrobnurali/uzbek-legal-corpus huggingface dataset:
Fermer, dehqon xoʻjaliklari va tomorqa yer egalarini moliyaviy qoʻllab-quvvatlash boʻyicha qoʻshimcha chora-tadbirlar toʻgʻrisida
(resolution, 2021-01-27)

Fermer, dehqon xoʻjaliklari va tomorqa yer egalari faoliyatining samaradorligini yanada oshirish, ekin yerlaridan samarali foydalanish, hududlarda fuqarolarning bandligi va farovonligini oshirish maqsadida: 1. Oʻzbekiston fermer, dehqon xoʻjaliklari va tomorqa yer egalari kengashi huzuridagi Fermer, dehqon xoʻjaliklari va tomorqa yer egalarini qoʻllab-quvvatlash jamgʻarmasining (keyingi oʻrinlarda — Jamgʻarma) 413 milliard soʻm miqdoridagi mablagʻlari tijorat banklari orqali kredit mablagʻlari ajratishga yoʻnaltirilganligi maʼlumot uchun qabul qilinsin. 2. Jamgʻarma “Mikrokreditbank” ATB, “Agrobank” ATB hamda AT “Xalq banki” bilan birgalikda Jamgʻarma tomonidan avval ajratilgan kredit mablagʻlarining soʻndirilgan qismi hisobidan yangi loyihalarni moliyalashtirish uchun kredit mablagʻlari ajratilishini taʼminlasin. 3. Moliya vazirligi Jamgʻarmaga tijorat banklari orqali “Tomorqa xizmati” MCHJlar, fermer va dehqon xoʻjaliklari moddiy-texnik bazasini mustahkamlash hamda tomorqa yer egalarini moliyaviy taʼminlash uchun Oʻzbekiston Respublikasi Davlat budjetini qoʻllab-quvvatlashga jalb qilinadigan xalqaro moliya institutlari va xorijiy hukumat moliya tashkilotlarining qarz mablagʻlari hisobidan 200 milliard soʻm miqdorida mablagʻ ajratsin. Belgilansinki, mazkur mablagʻlarning 100 milliard soʻmi joriy yilning birinchi choragida, qolgan qismi haqiqiy talabdan kelib chiqib, keyingi choraklarda moliyalashtirib beriladi hamda kamida 50 milliard soʻmi “Turonbank” ATB orqali limonchilik yoʻnalishidagi loyihalar uchun ajratiladi. 4. Moliya vazirligi Jamgʻarma tomonidan tijorat banklariga ajratilgan kredit mablagʻlarining samarali ishlatilishi boʻyicha oʻrganish olib borsin va natijasi boʻyicha 2021-yilning 1-mayiga qadar Vazirlar Mahkamasiga axborot kiritsin. 5. Vazirlar Mahkamasi ikki oy muddatda “2021-yil uchun Oʻzbekiston Respublikasining Davlat budjeti toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida”gi qonun loyihasini Oliy Majlis Qonunchilik palatasiga belgilangan tartibda kiritsin. 6. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari Sh.M. Gʻaniyev zimmasiga yuklansin.
Xalqaro shartnomani tasdiqlash toʻgʻrisida
(resolution, 2021-01-21)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi qonunining 22-moddasiga muvofiq: 1. 2019-yil 28-may kuni Toshkent shahrida imzolangan Oʻzbekiston Respublikasi Hukumati bilan Germaniya Federativ Respublikasi Hukumati oʻrtasida maxfiy axborotni almashish va oʻzaro muhofaza qilish toʻgʻrisidagi bitim tasdiqlansin. 2. Oʻzbekiston Respublikasi Davlat xavfsizlik xizmati yuqorida koʻrsatilgan xalqaro shartnomani amalga oshirish yuzasidan masʼul vakolatli organ etib belgilansin. 3. Oʻzbekiston Respublikasi Tashki ishlar vazirligi nemis tomoniga mazkur xalqaro shartnoma kuchga kirishi uchun Oʻzbekiston Respublikasi tomonidan zarur boʻlgan davlat ichki protseduralari bajarilganligi toʻgʻrisidagi tegishli bildirishnomani yuborsin. 4. Oʻzbekiston Respublikasi Vazirlar Mahkamasi xamda tegishli vazirliklar va idoralarning rahbarlari ushbu xalqaro shartnoma kuchga kirgandan keyin uning qoidalari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov va Oʻzbekiston Respublikasi Davlat xavfsizlik xizmati raisi A.A. Azizov zimmasiga yuklansin.
Toshkent shahri tarkibida Yangihayot tumani tashkil etilishi munosabati bilan sud tizimini takomillashtirish chora-tadbirlari toʻgʻrisida
(decree, 2021-01-20)

Toshkent viloyati va Toshkent shahri chegaralarining oʻzgartirilishi hamda Toshkent shahri tarkibida Yangihayot tumani tashkil etilishi munosabati bilan Oʻzbekiston Respublikasi “Sudlar toʻgʻrisida”gi Qonunining 78-moddasiga asosan: 1. Toshkent shahrida Jinoyat ishlari boʻyicha Yangihayot tuman sudi tashkil etilsin. 2. Toshkent shahar Yangihayot tumani Fuqarolik ishlari boʻyicha Yakkasaroy tumanlararo sudi, Toshkent tumanlararo iqtisodiy sudi va Toshkent tumanlararo maʼmuriy sudining yurisdiksiya hududiga kiritilsin. 3. Oʻzbekiston Respublikasi Oliy sudi va Moliya vazirligining Jinoyat ishlari boʻyicha Sirgʻali, Mirzo Ulugʻbek tuman (Toshkent shahri) hamda Kattaqoʻrgʻon shahar (Samarqand viloyati) sudlarining bittadan sudya va bittadan sudya yordamchisi shtat birliklarini Jinoyat ishlari boʻyicha Yangihayot tuman sudiga oʻtkazish toʻgʻrisidagi takliflari maʼqullansin. 4. Moliya vazirligi Oliy sud bilan birgalikda ikki hafta muddatda tegishli sudlarning shtatlar jadvaliga oʻzgartirishlar kiritsin. 5. Toshkent shahar hokimligi Oliy sud bilan birgalikda ikki oy muddatda yangidan tashkil etilayotgan Jinoyat ishlari boʻyicha Yangihayot tuman sudining joylashtirilishini taʼminlasin. 6. Oʻzbekiston Respublikasi Prezidentining ayrim hujjatlariga ilovaga muvofiq qoʻshimcha va oʻzgartirishlar kiritilsin. 7. Mazkur Farmonning ijrosini nazorat qilish Oʻzbekiston Respublikasi Prezidentining maslahatchisi R.R. Inoyatov zimmasiga yuklansin. 1. Oʻzbekiston Respublikasi Prezidentining 2004-yil 20-fevraldagi “Umumiy yurisdiksiya sudlarining ayrimlarini tugatish va qayta tashkil etish toʻgʻrisida”gi PF-3400-son Farmoniga 7-ilovaning “Toshkent shahri” boʻlimi “Sirgʻali” soʻzidan keyin “Yangihayot” soʻzi bilan toʻldirilsin. 2. Oʻzbekiston Respublikasi Prezidentining 2017-yil 21-fevraldagi “Oʻzbekiston Respublikasi sud tizimi tuzilmasini tubdan takomillashtirish va faoliyati samaradorligini oshirish chora-tadbirlari toʻgʻrisida”gi PF-4966-son Farmoni 9-bandida: toʻrtinchi xatboshidagi “837” raqami “835” raqami bilan almashtirilsin; sakkizinchi xatboshidagi “970” raqami “972” raqami bilan almashtirilsin. 3. Oʻzbekiston Respublikasi Prezidentining 2018-yil 13-iyuldagi “Sud-huquq tizimini yanada takomillashtirish va sud hokimiyati organlariga ishonchni oshirish chora-tadbirlari toʻgʻrisida”gi PF-5482-son Farmoni 5-bandida: ikkinchi xatboshi chiqarib tashlansin; uchinchi — oltinchi xatboshilar tegishincha ikkinchi — beshinchi xatboshilar deb hisoblansin. 4. Oʻzbekiston Respublikasi Prezidentining 2020-yil 24-iyuldagi “Sudlar faoliyatini yanada takomillashtirish va odil sudlov samaradorligini oshirishga doir qoʻshimcha chora-tadbirlar toʻgʻrisida”gi PF-6034-son Farmonida: 2-ilovadagi “837” raqami “835” raqami bilan almashtirilsin; 6-ilovadagi “970” raqami “972” raqami bilan almashtirilsin; 10 va 11-ilovalarning “Toshkent shahri” boʻlimlari “Sirgʻali tumani” soʻzlaridan keyin “Yangihayot tumani” soʻzlari bilan toʻldirilsin.
Professor-oʻqituvchilar tarkibi va xodimlarning boshqa toifalarini budjetdan tashqari mablagʻlar hisobidan moddiy ragʻbatlantirish hamda Oʻzbekiston Respublikasi oliy oʻquv yurtlari xodimlarini moddiy ragʻbatlantirishning asosiy mezonlari toʻgʻrisidagi nizomni oʻz kuchini yoʻqotgan deb topish toʻgʻrisida
(order, 2021-01-19)

Oʻzbekiston Respublikasi Vazirlar Mahkamasining 2020-yil 26-avgustdagi 517-son “Respublika oliy taʼlim muassasalarining professor-oʻqituvchilari va boshqa toifadagi xodimlarini budjetdan tashqari mablagʻlar hisobidan moddiy ragʻbatlantirish tartibi toʻgʻrisidagi nizomni tasdiqlash haqida”gi qaroriga muvofiq, buyuraman: 1. Oʻzbekiston Respublikasi oliy va oʻrta maxsus taʼlim vaziri tomonidan tasdiqlangan Professor-oʻqituvchilar tarkibi va xodimlarning boshqa toifalarini budjetdan tashqari mablagʻlar hisobidan moddiy ragʻbatlantirish hamda Oʻzbekiston Respublikasi oliy oʻquv yurtlari xodimlarini moddiy ragʻbatlantirishning asosiy mezonlari toʻgʻrisidagi nizom (roʻyxat raqami 296, 1996-yil 25-dekabr) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Moliya vazirligi, Bandlik va mehnat munosabatlari vazirligi hamda Oʻzbekiston kasaba uyushmalari Federatsiyasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Fuqarolik holati dalolatnoma yozuvlari shakllarini toʻldirish qoidalariga oʻzgartirish va qoʻshimcha kiritish haqida
(order, 2021-01-19)

Oʻzbekiston Respublikasi Vazirlar Mahkamasining 2020-yil 26-avgustdagi 514-son “Fuqarolik holati dalolatnomalarini yozish organlari faoliyatini Oʻzbekiston Respublikasi Adliya vazirligi huzuridagi Davlat xizmatlari agentligi tizimida samarali tashkil etish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2012-yil 23-oktabrdagi 234-mh-son buyrugʻi (roʻyxat raqami 2397, 2012-yil 23-oktabr) (Oʻzbekiston Respublikasi qonun hujjatlari toʻplami, 2012-y., 43-son, 501-modda) bilan tasdiqlangan Fuqarolik holati dalolatnoma yozuvlari shakllarini toʻldirish qoidalariga ilovaga muvofiq oʻzgartirish va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 22-bandning birinchi xatboshisi quyidagi tahrirda bayon etilsin: “22. 11 — 17 va 20-ustunlar qonuniy nikohda turgan ota-onadan tugʻilgan bola ota-onasining shaxsini tasdiqlovchi hujjatlar (pasport, harbiy guvohnoma) va nikoh tuzilganligi toʻgʻrisidagi guvohnoma yoki maʼlumotnoma asosida, nikoh tuzilganligi toʻgʻrisidagi guvohnoma yoki maʼlumotnoma taqdim etilmaganda avvalgi bolalarining tugʻilganligi toʻgʻrisidagi dalolatnoma yozuvlari asosida toʻldiriladi.”. 2. 24-bandning ikkinchi xatboshisi “nikoh tuzilganligi toʻgʻrisidagi guvohnomasiga” degan soʻzlardan keyin “yoki bu haqdagi maʼlumotnomasiga” degan soʻzlar bilan toʻldirilsin.
Vazirlar Mahkamasining “Tashkent Education” nodavlat taʼlim tashkiloti faoliyatini tashkil etish chora-tadbirlari toʻgʻrisida” 2019-yil 2-noyabrdagi 900-son qaroriga oʻzgartirishlar kiritish haqida
(resolution, 2021-01-18)

Zamonaviy texnologiyalar va innovatsiyalarga asoslangan nodavlat taʼlim xizmatlari koʻrsatish faoliyatini yanada kengaytirish maqsadida Vazirlar Mahkamasi qaror qiladi: 1. Vazirlar Mahkamasining “Tashkent Education” nodavlat taʼlim tashkiloti faoliyatini tashkil etish chora-tadbirlari toʻgʻrisida” 2019-yil 2-noyabrdagi 900-son qaroriga ilovaga muvofiq oʻzgartirishlar kiritilsin. 2. Oʻzbekiston Respublikasi Maktabgacha taʼlim vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda mazkur qarorga muvofiqlashtirsin. 3. Mazkur qaror bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev hamda Oʻzbekiston Respublikasi maktabgacha taʼlim vaziri A.V. Shin zimmasiga yuklansin. 4-bandning “b” kichik bandida: a) uchinchi xatboshi quyidagi tahrirda bayon etilsin: “oʻz mablagʻlari hisobidan Toshkent shahar, Mirzo Ulugʻbek tumani, Markaz — 2, Oloy mavzesi manzilida joylashgan 422-sonli davlat maktabgacha taʼlim tashkiloti bino va inshootlarini rekonstruksiya qilish va jihozlash;” b) sakkizinchi xatboshi quyidagi tahrirda bayon etilsin: “Oʻzbekiston Respublikasi Maktabgacha taʼlim vazirligi kelgusida Toshkent shahar, Mirzo Ulugʻbek tumani, Markaz — 2, Oloy mavzesi manzilida joylashgan bino va inshootlardan belgilangan tartibda davlat maktabgacha taʼlim tashkiloti sifatida foydalanish davom ettirilishini taʼminlasin.”.
Koronavirus pandemiyasi sharoitida Oʻzbekiston Respublikasi Prezidenti huzuridagi Davlat boshqaruvi akademiyasi faoliyatini qoʻllab-quvvatlash chora-tadbirlari toʻgʻrisida
(resolution, 2024-05-07)

Koronavirus pandemiyasi sharoitida Oʻzbekiston Respublikasi Prezidenti huzuridagi Davlat boshqaruvi akademiyasi faoliyati uzluksizligini taʼminlash, professor-oʻqituvchilar qoʻnimsizligining oldini olish hamda taʼlim sifati va samaradorligini oshirish maqsadida Vazirlar Mahkamasi qaror qiladi: 1. Quyidagilar: koronavirus pandemiyasi boʻyicha koʻrilgan karantin chora-tadbirlari sababli 2020/2021 oʻquv yili uchun Oʻzbekiston Respublikasi Prezidenti huzuridagi Davlat boshqaruvi akademiyasi (keyingi oʻrinlarda — Akademiya) magistraturasi va qayta tayyorlash kurslariga qabul amalga oshirilmaganligi natijasida joriy yilning sentyabr — dekabr oylari davomida professor-oʻqituvchilar oʻquv yuklamalarining kamayganligi; Akademiya professor-oʻqituvchilari tomonidan 2020/2021 oʻquv yilida davlat organlari va tashkilotlari xodimlarini qayta tayyorlash va malakasini oshirish hamda ular uchun qisqa muddatli oʻquv kurslarini tashkil etish bilan bogʻliq faoliyat amalga oshirilganligi maʼlumot uchun qabul qilinsin. 2. Akademiya va Oʻzbekiston Respublikasi Moliya vazirligining: a) 2021/2022 oʻquv yiliga qadar Akademiyada 2019/2020 oʻquv yilida shakllangan 49 ta professor-oʻqituvchilar shtat birliklarini saqlab qolish; b) professor-oʻqituvchilarning ish haqi va unga tenglashtirilgan toʻlovlarni: 2020-yil sentyabr — dekabr oylari uchun Akademiyaning 2020-yil uchun tasdiqlangan xarajatlar smetasi doirasidagi budjet va budjetdan tashqari mablagʻlari hisobidan amalga oshirish; 2021/2022 oʻquv yiliga qadar esa Oʻzbekiston Respublikasining 2021-yilga tasdiqlangan Davlat budjeti parametrlarida Akademiya uchun nazarda tutilgan mablagʻlar hisobidan toʻliq moliyalashtirish toʻgʻrisidagi taklifiga rozilik berilsin. 3. Oʻzbekiston Respublikasi Moliya vazirligi: Akademiya professor-oʻqituvchilarining 2020-yil sentyabr — dekabr oylarida ish haqi va unga tenglashtirilgan toʻlovlarni Akademiyaning 2020-yil uchun tasdiqlangan xarajatlar smetasi doirasida budjet va budjetdan tashqari mablagʻlar hisobidan; 2021/2022 oʻquv yiliga qadar esa 2021-yilda Oʻzbekiston Respublikasi Davlat budjeti parametrlarida Akademiya uchun nazarda tutilgan mablagʻlar hisobidan toʻliq moliyalashtirilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin.
“Fuqarolik holati dalolatnomalarini yozish boʻlimlari xodimlarini martaba darajalari boʻyicha attestatsiyadan oʻtkazish tartibi toʻgʻrisidagi nizomni tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2021-01-12)

Oʻzbekiston Respublikasi Prezidentining 2020-yil 18-fevraldagi PF-5938-son “Jamiyatda ijtimoiy-maʼnaviy muhitni sogʻlomlashtirish, mahalla institutini yanada qoʻllab-quvvatlash hamda oila va xotin-qizlar bilan ishlash tizimini yangi darajaga olib chiqish chora-tadbirlari toʻgʻrisida”gi Farmoni hamda Oʻzbekiston Respublikasi Vazirlar Mahkamasining 2020-yil 26-avgustdagi 514-son “Fuqarolik holati dalolatnomalarini yozish organlari faoliyatini Oʻzbekiston Respublikasi Adliya vazirligi huzuridagi Davlat xizmatlari agentligi tizimida samarali tashkil etish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2018-yil 7-avgustdagi 407-mh-son “Fuqarolik holati dalolatnomalarini yozish boʻlimlari xodimlarini martaba darajalari boʻyicha attestatsiyadan oʻtkazish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 3049, 2018-yil 7-avgust) (Qonun hujjatlari maʼlumotlari milliy bazasi, 08.08.2018-y., 10/18/3049/1628-son) oʻz kuchini yoʻqotgan deb topilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasiga xorijdan ishchi kuchini jalb qilish va undan foydalanish tartibi toʻgʻrisidagi nizomga oʻzgartirish kiritish haqida
(resolution, 2024-05-07)

Ilgʻor xorijiy tajribani hisobga olgan holda, mamlakatdagi investitsiya muhitini yanada yaxshilash va sifatli investitsiya jarayonini tashkil etish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 2019-yil 25-martdagi 244-son qarori bilan tasdiqlangan Oʻzbekiston Respublikasiga xorijdan ishchi kuchini jalb qilish va undan foydalanish tartibi toʻgʻrisidagi nizomning 2-bandi beshinchi xatboshisi quyidagi tahrirda bayon etilsin: “Oʻzbekiston Respublikasi hududida faoliyat koʻrsatadigan yoki tashkil etiladigan xorijiy va qoʻshma korxonalar taʼsischilari, shu jumladan birinchi rahbarlariga (ular bilan tegishli lavozimlarga mehnat shartnomalari tuzilgan kundan boshlab), uch oygacha boʻlgan muddatda”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vaziri S.U. Umurzakov hamda bandlik va mehnat munosabatlari vaziri N.B. Xusanov zimmasiga yuklansin.
“Soliq hisobotining shakllarini tasdiqlash toʻgʻrisida”gi qarorning 1-ilovasiga oʻzgartirish kiritish haqida
(resolution, 2021-11-29)

Oʻzbekiston Respublikasi Prezidentining “Qoʻshilgan qiymat soligʻi maʼmuriyatchiligini takomillashtirish toʻgʻrisida” 2021-yil 24-avgustdagi PQ-5231-son qaroriga muvofiq Oʻzbekiston Respublikasi Davlat soliq qoʻmitasi qaror qiladi: 1. Oʻzbekiston Respublikasi Davlat soliq qoʻmitasining 2020-yil 28-yanvardagi 2020-03-son “Soliq hisobotining shakllarini tasdiqlash toʻgʻrisida”gi qarorining (roʻyxat raqami 3221, 2020-yil 24-fevral) (Qonun hujjatlari maʼlumotlari milliy bazasi, 24.02.2020-y., 10/20/3221/0203-son) 1-ilovasidagi Qoʻshilgan qiymat soligʻi hisob-kitobining matni ilovaga muvofiq tahrirda bayon etilsin. 2. Mazkur qaror Oʻzbekiston Respublikasi Moliya vazirligi bilan kelishilgan. 3. Mazkur qaror 2022-yil 1-yanvardan eʼtiboran kuchga kiradi.
“Davlat xaridlarini oʻtkazish boʻyicha xizmatlarni koʻrsatish huquqiga ega boʻlgan ixtisoslashgan tashkilotlar toʻgʻrisidagi nizomni tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2021-10-11)

Oʻzbekiston Respublikasining “Davlat xaridlari toʻgʻrisida”gi Qonuniga muvofiq buyuraman: 1. Oʻzbekiston Respublikasi Prezidenti huzuridagi Loyiha boshqaruvi milliy agentligi direktorining 2018-yil 11-iyuldagi 219-son “Davlat xaridlarini oʻtkazish boʻyicha xizmatlarni koʻrsatish huquqiga ega boʻlgan ixtisoslashgan tashkilotlar toʻgʻrisidagi nizomni tasdiqlash haqida”gi buyrugʻi (roʻyxat raqami 3057, 2018-yil 20-avgust) (Qonun hujjatlari maʼlumotlari milliy bazasi, 20.08.2018-y., 10/18/3057/1783-son) oʻz kuchini yoʻqotgan deb topilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Davlat xavfsizlik xizmati organlari xodimlari kunini belgilash toʻgʻrisida
(law, 2021-09-14)

1-modda. 26-sentabr Oʻzbekiston Respublikasi Davlat xavfsizlik xizmati organlari xodimlari kuni etib belgilansin. 2-modda. Oʻzbekiston Respublikasining 2018-yil 2-oktabrda qabul qilingan “Oʻzbekiston Respublikasi Davlat xavfsizlik xizmati kunini belgilash toʻgʻrisida”gi OʻRQ-490-sonli Qonuni (Oʻzbekiston Respublikasi Oliy Majlisi palatalarining Axborotnomasi, 2018-yil, № 10, 666-modda) oʻz kuchini yoʻqotgan deb topilsin. 3-modda. Ushbu Qonun rasmiy eʼlon qilingan kundan eʼtiboran kuchga kiradi.
“Oʻzbekiston Respublikasi budjet hisobining standarti (3-sonli BHS) “Budjet hisoboti”ni tasdiqlash toʻgʻrisida”gi buyruqning 2-bandiga oʻzgartirish kiritish haqida
(order, 2021-06-26)

Oʻzbekiston Respublikasining Budjet kodeksi, Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2018-yil 18-dekabrdagi 157-son “Oʻzbekiston Respublikasi budjet hisobining standarti (3-sonli BHS) “Budjet hisoboti”ni tasdiqlash toʻgʻrisida”gi buyrugʻining (roʻyxat raqami 3124, 2019-yil 18-yanvar) (Oʻzbekiston Respublikasi qonun hujjatlari toʻplami, 2019-y., 3-son, 57-modda) 2-bandidagi “2021” raqami “2022” raqami bilan almashtirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
“Aktuariy malaka sertifikatini berish tartibi toʻgʻrisidagi nizomni tasdiqlash haqida”gi buyruq, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(order, 2021-05-24)

Oʻzbekiston Respublikasi Vazirlar Mahkamasining 2020-yil 17-dekabrdagi 797-son “Aktuariy malaka sertifikatini berish tartibi toʻgʻrisidagi nizomni tasdiqlash haqida”gi qaroriga muvofiq buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq Oʻzbekiston sugʻurta bozori professional ishtirokchilari uyushmasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi moliya vazirining 2007-yil 6-sentabrdagi 82-son “Aktuariy malaka sertifikatini berish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 1725, 2007-yil 10-oktabr) (Oʻzbekiston Respublikasi qonun hujjatlari toʻplami, 2007-y., 41-42-son, 423-modda). 2. Oʻzbekiston Respublikasi moliya vazirining 2017-yil 13-iyuldagi 101-son “Aktuariy malaka sertifikatini berish tartibi toʻgʻrisidagi nizomni tasdiqlash haqida”gi buyruqqa oʻzgartirishlar kiritish toʻgʻrisida”gi buyrugʻi (roʻyxat raqami 1725-1, 2017-yil 17-iyul) (Oʻzbekiston Respublikasi qonun hujjatlari toʻplami, 2017-y., 29-son, 717-modda). 3. Oʻzbekiston Respublikasi moliya vazirining 2018-yil 31-yanvardagi 14-son “Aktuariy malaka sertifikatini berish tartibi toʻgʻrisidagi nizomga oʻzgartirishlar kiritish haqida”gi buyrugʻi (roʻyxat raqami 1725-2, 2018-yil 27-fevral) (Qonun hujjatlari maʼlumotlari milliy bazasi, 28.02.2018-y., 10/18/1725-2/0822-son).
Kichik hajmli kemalarni texnik koʻrikdan oʻtkazish qoidalarining 5-ilovasiga oʻzgartirish kiritish haqida
(order, 2021-11-04)

Oʻzbekiston Respublikasi Prezidentining 2020-yil 22-sentabrdagi PF-6065-son “Oʻzbekiston Respublikasida identifikatsiya ID-kartalarni joriy etish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi favqulodda vaziyatlar vazirining 2017-yil 27-dekabrdagi 530-son buyrugʻi (roʻyxat raqami 2968, 2018-yil 6-fevral) (Qonun hujjatlari maʼlumotlari milliy bazasi, 07.02.2018-y., 10/18/2968/0660-son) bilan tasdiqlangan Kichik hajmli kemalarni texnik koʻrikdan oʻtkazish qoidalarining 5-ilovasi matnidagi “pasport” degan soʻz “biometrik pasport yoki identifikatsiya ID-kartasi” degan soʻzlar bilan almashtirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Kichik hajmli kemalarni roʻyxatdan oʻtkazish qoidalarining 5-ilovasiga oʻzgartirish kiritish haqida
(order, 2021-11-04)

Oʻzbekiston Respublikasi Prezidentining 2020-yil 22-sentabrdagi PF-6065-son “Oʻzbekiston Respublikasida identifikatsiya ID-kartalarni joriy etish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi Favqulodda vaziyatlar vazirining 2017-yil 27-dekabrdagi 529-son buyrugʻi (roʻyxat raqami 2967, 2018-yil 6-fevral) (Qonun hujjatlari maʼlumotlari milliy bazasi, 07.02.2018-y., 10/18/2967/0659-son) bilan tasdiqlangan Kichik hajmli kemalarni roʻyxatdan oʻtkazish qoidalarining 5-ilovasi matnidagi “Pasport” degan soʻz “biometrik pasport yoki identifikatsiya ID-kartasi” degan soʻzlar bilan almashtirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Xalqlar doʻstligi kunini belgilash toʻgʻrisida
(law, 2021-02-10)

1-modda. 30-iyul Xalqlar doʻstligi kuni etib belgilansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.